Hukumar 'yan sanda ta ƙasa ta tabbatar da garƙame ɗansandan da ya yiwa maryam fyaɗe - Daily Nigerian Hausa
Home Labarai Hukumar ‘yan sanda ta ƙasa ta tabbatar da garƙame ɗansandan da ya...
Hukumar ‘yan sanda ta ƙasa ta tabbatar da garƙame ɗansandan da ya yiwa maryam fyaɗe
Rundunar ‘yan sanda ta kasa ta tabbatar da cafke tare da gaskame dansandan da ya yiwa Maryam fyade, wata karamar yarinya ‘yar asalin jihar kano a jihar Delta. “yan sanda a jihar Anambara sun tabbatar d kame Barau Garba, dan sandan da ya yiwa maryan ‘yar shekaru 24 fyade.
Kwamashinan ‘yan sandan jihar Garba Umar ne ya bayyana hakan ga manema labarai a birnin Awka a ranar Litinin. A cewarsa, dan sandan da ake zargi, ya yi garkuwa da yarinyar ne a unguwar Hausawa dake garin Asaba, inda ya ajiye ta a wani daki ya dinga tarawa da ita a okporo dake birnin anica.
Ya kara da cewar, dan sandan dai yana tare da rundunar tsaro da zasu yi aiki a yankin Sakkwato, kafin daga bisani a maido da shi jihar Anambara domin yin wani aiki na musamman.
Yanzu haka dai wannan shu’umin dan sanda yana tsare a hannun rundunar ‘yanda , domin fuskantar tuhumce tuhumce kan wannan batu da ya dauki hankalin mutane da yawa.
“Dan sandan dai ya tabbatar da cewar, ya gamu da yarinyar ne a hanyar Asaba inda ta kidime sakamon zubar da kudin da aka aike ta su da tayi. A lokacin dan sandan yayi amfani da damarsa, wajen jan hankalin yarinyar har ya kawar mata da budurcinta”.
“Muna tabbatar da da al’umma cewar, wannan dan sanda zai uskanci hukunci da zarar hukumomi sun kammala bincike za’a mika shi gaba kuliya don ya fuskanci hukuncin abinda ya aikata”.
Kwamashinan ‘yan sandan ya tabbatar da cewar, zasu yi dukkan mai yuwuwa wajen ganin anyi adalci kan wannan batu.
Kamfanin dillancin labarai na Najeriya ne ya ruwaito wannan labari.
Previous articleWaye Boss Mustapha da Buhari ya naɗa sabon Sakataren Gwamnatin Tarayya?
Next articleGwamnatin Najeriya zata biya Inyamurai diyyar Naira biliyan 88 sabida yaƙin basasa